b'\n_START_ARTICLE_\nMakati\n_START_SECTION_\nKasaysayan\n_START_PARAGRAPH_\nNoong 1470, nasa ilalim ng pamumuno ni Lakan Tagkan at ng kanyang maybahay na si Bouan ang lugar na sakop ngayon ng Makati._NEWLINE_Nakita ni kongkistador Miguel Lopez de Legaspi ang lugar noong 1571 at itinanong sa mga katutubo ang pangalan ng lugar. Sumagot ang mga katutubo ng \xe2\x80\x9cMakati-na\xe2\x80\x9d sa pag-aakalang ang itinatanong ay ang Ilog Pasig._NEWLINE_Noong 1578 hanggang 1670, napasailalim ang \xe2\x80\x9cvisita\xe2\x80\x9d, isang distrito ng Sta. Ana de Saya sa pamamahala ng mga paring Fransiscano. Tinawag ang lugar na San Pedro de Macati, bilang pagkilala sa nagbigay ng lupa, si Don Pedro Brito. Tinawag ang lugar na \xe2\x80\x9cSampiro\xe2\x80\x9d, mula sa mabilisang pagbigkas ng "San Pedro"._NEWLINE_Kumita ang San Pedro de Makati o Sampiro sa pagbebenta ng paso noong 1608._NEWLINE_Naging isang bayan ng Maynila ang San Pedro de Makati noong 1890._NEWLINE_Nagkaroon ng isang pangulong municipal ang Makati matapos ang Digmaang Pilipino-Amerikano noong 1900._NEWLINE_Noong 11 Hulyo 1901, sa pamamagitan ng Batas Komonwelt ng Pilipinas Blg. 137, isinama ang Makati sa lalawigan ng Rizal._NEWLINE_Noong 28 Pebrero 1914, itinakda ng Batas Lehislatura ng Pilipinas Blg. 2390 ang pagpapalit ng pangalang San Pedro de Makati sa Makati, na naging opisyal na pangalan nito._NEWLINE_Noong 1937, itinatag ang unang paliparan sa Timog-Silangang Asya, ang Toreng Neilson._NEWLINE_Itinayo ang Makati Commercial Center noong 1956._NEWLINE_Itinayo ang bagong gusali ng pamahalaang lokal noong 1962._NEWLINE_Itinalaga ni Pangulong Corazon Aquino si Jejomar C. Binay  bilang OIC ng Makati. Nahalal siyang punong-bayan noong 1988. Muli siyang nahalal noong 1992, 1995, 2001, 2004 at 2007._NEWLINE_Nilagdaan ni Pangulong Fidel V. Ramos ang Batas Republika Blg. 7854 noong 2 Enero 1995 na ginawang lungsod ang Makati. Pinagtibay ito ng mga mamamayan sa isang plebisito noong 4 Pebrero 1995.\n_START_SECTION_\nHeograpiya\n_START_PARAGRAPH_\nAng lungsod ng Makati ay matatagpuan sa loob ng bilog na 14\xe2\x80\xb240\xe2\x80\xb3 \xc2\xb0north at 121\xe2\x80\xb23\xe2\x80\xb3 \xc2\xb0E right sa gitna ng Kalakhang Maynila. Ang karatig ng lungsod sa hilaga ay ang Ilog Pasig at nakaharap sa lungsod ng Mandaluyong, sa hilagang-silangan naman ay ang Pasig, sa timog-silangan ang munisipalidad ng Pateros at lungsod ng Taguig, sa hilagang-kanluran ang Maynila, at sa timog-kanluran ay Pasay. Ang lungsod ng Makati ay may kabuuang lawak na 27.36 kilometro kwadrado.'